Etter to timer med kraftig artilleriduell bestemte Wachtmeister seg for å bryte gjennom den dansk-norske linjen ved å passere på østlige side. Ved å vinne seg lovart vil Wachtmeister kunne tvinge Gabel på defensiven. Hensikten var å komme bak ham og fange Gabels eskadre fra to sider. Gabel vendte om på nordlige kurs og forstyrret Wachtmeisters noe dristige plan. Manøveren førte til at slaget ble brutalt, siden skipene kom meget nært hverandre. Skuddvekslingen var nå på kloss hold.